רן ברקאי

**רן ברקאי** (נולד ב-1968) הוא ארכאולוג פרהיסטורי ישראלי, פרופסור בהחוג לארכאולוגיה ותרבויות המזרח הקדום באוניברסיטת תל אביב.

## ביוגרפיה
רן ברקאי סיים את התואר הראשון שלו בארכאולוגיה בשנת 1995, את התואר השני שלו בשנת 1997 בנושא "מכלול אבני הצור מנחל זהורה I, אתר ואדי רבה בגבעות מנשה: השלכות של ניתוח טכנולוגי וטיפולוגי" ואת הדוקטורט שלו בשנת 2001 בנושא "גרזני צור ואבן כסמנים תרבותיים: שינויים חברתיים-כלכליים כפי שמשתקפים בתעשיות כלי הצור ההולוקן של הלבנט הדרומי". כל לימודיו היו באוניברסיטת תל אביב.

## תחומי מחקר
### קדמוניות הופעת ההומו סאפיינס
עבודתם של אבי גופר, רן ברקאי וישראל הרשקוביץ במערת קסם זכתה לסיקור תקשורתי נרחב. הצוות טען שגילה את שרידי ההומו סאפיינס העתיקים ביותר שנמצאו אי פעם. המאמר שלהם, שפורסם ב"כתב העת האמריקאי לאנתרופולוגיה פיזית", קובע כי שיני האדם שגילו הן בנות בין 400,000 ל-200,000 שנה, אף על פי שלא ניתן היה לזהות בוודאות את המין הספציפי של האדם.
.

### המגדל בתל יריחו
במאמר עם הדוקטורנט רועי לירן, "שקיעה באמצע הקיץ ביריחו הנאוליתית", שפורסם בשנת 2008, הם מציעים כי מגדל יריחו, שימש כאנדרטה שמיימית וחברתית. המחקר מצא כי המבנה, שנבנה בסביבות 8300 לפנה"ס, מתיישר עם שקיעת יום ההיפוך הקיצי וצל הר קרנטל הסמוך. האפשרות לבניין כזה מסמן מעבר לחיים מאורגנים וקהילתיים.
ממצאים עיקריים:
* יישור שמימי: גרם המדרגות ומיקום המגדל מותאמים לשקיעת יום ההיפוך הקיצי, דבר המצביע על מטרה "קוסמית".
* פונקציה סמלית: המגדל שימש כ"כלי חברתי" ולא מבנה הגנתי, שנועד לעורר פעולה קהילתית ולהילחם בפחד.
* משמעות הצל: כלי סימולציה הראו כי צל הרכס הסמוך (קרנטל) נופל על המגדל בדיוק כשהשמש שוקעת, ויוצר אפקט דרמטי ומכוון במהלך היום הארוך ביותר בשנה.
מחקר זה ערער על הדעה הרווחת (שמקורה בקתלין קניון) לפיה המבנה נועד בעיקר להגנה, וטען במקום זאת לפרשנות של "אנדרטה סמלית"
.

### פילים, תזונה והתפתחות האדם
יחד עם מיקי בן דור, אבי גופר וישראל הרשקוביץ, הם מעלים טענה כי יש ממצאים המעידים שהתפתחות האדם מהומו ארקטוס קרתה באזורינו לפני 400 אלף שנה. ההתפתחות נבעה מהיעלמות בעלי החיים הגדולים. פילים למשל, היוו 60% מאספקת הקלוריות של האדם ועם היעלמותם מהאזור, האדם היה חייב להישתנות. הן שינויים פיזיולוגיים והן שינויים טכנולוגיים.
במאמר נוסף עם מיקי בן דור נטען כי "המוח האנושי גדל בעקבות הכחדת הבע"ח גדולים והמעבר לציד של בע"ח קטנים".

### ציורי מערות והיעדרן בלבאנט
במאמר ל-Journal of the Israel Prehistoric Society' ניסה רן לפענח, יחד עם ד"ר אילן דגוני, ד"ר מיקי בן-דור וד"ר יפית קידר, מדוע לא נמצאו ציורי מערות מן התקופה הפלאוליתית העליונה בלבנט, לאחר מאה שנות מחקר. זאת אף על פי שהתרבות האוריניאקית בלבנט דומה במאפייניה לתרבות המקבילה במערב אירופה, שבה מצויה אמנות פרהיסטורית עשירה.
המחקר מציע לבחון תופעה זו בהקשר של יחסי אדם–חיה, זמינות טרף והכחדות, וכן אמונות אונטולוגיות וקוסמולוגיות של האדם הקדום. שילוב גורמים אלה עשוי להציע הסבר להיעדר המסתורי של אמנות קיר ואמנות ניידת בלבנט בתקופה זו. בנוסף, מוצגת תפיסה שלפיה הציור אינו רק פעולה אסתטית, אלא אמצעי סמלי או “מאגי” לתיווך בין האדם לעולם, לביטוי פחדים ותשוקות, ולהשגת שליטה תפיסתית בסביבה.
.

## מפרסומיו
### ספרים
* **היו פה לפנינו: ארץ ישראל. מיליון השנים הראשונות** — איל חלפון ורן ברקאי, כנרת זמורה-ביתן דביר, 2021, 221 עמ'.
* **מדוע לא היו להן פנים** - רן ברקאי וגיא פרל, הוצאת אידרא, 2025, 154 עמ'.

## קישורים חיצוניים
* 
* 
**ביקורות ספרים**
* 
* 
* 

## הערות שוליים

קטגוריה:ארכאולוגים ישראלים
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: ארכאולוגיה ותרבויות המזרח הקדום
קטגוריה:ארץ ישראל: פרהיסטוריה
קטגוריה:ישראלים שנולדו ב-1968